Man ernstig beseer in vliegongelukŉ Man van Port Elizabeth is ernstig beseer toe hy Woensdagaand met sy Aquilla-mikrovliegtuig op ŉ plaas in Uitenhage in die Oos-Kaap neergestort het. ŉ Polisiewoordvoerder, ao. Gerda Swart, sê die 55-jarige Frans Griesel het glo in kragdrade vasgevlieg. Die eienaar van die plaas het glo gesien wat gebeur het en Griesel te hulp gesnel. Griesel is in ŉ ernstige maar stabiele toestand in die Life St. George’s hospitaal opgeneem. Swart sê die burgerlugvaartowerheid ondersoek die voorval.